IETVARVALSTU

DĀNIJAS KARALISTES AIZSARDZĪBAS MINISTRIJAS,

UN

IGAUNIJAS REPUBLIKAS AIZSARDZĪBAS MINISTRIJAS,

UN

LATVIJAS REPUBLIKAS AIZSARDZĪBAS MINISTRIJAS –

SAPRAŠANĀS MEMORANDS

PAR

DAUDZNACIONĀLĀ DIVĪZIJAS ŠTĀBA “ZIEMEĻI” (*HQ MND-N*) IZVEIDOŠANU UN DARBĪBAS PAMATPRINCIPIEM

Dānijas Karalistes Aizsardzības ministrija,

Igaunijas Republikas Aizsardzības ministrija,

Latvijas Republikas Aizsardzības ministrija

(turpmāk – “Ietvarvalstis”),

IEVĒROJOT 2018. gada 11. jūlija Briseles NATO samita deklarācijas 30. pantu par komandvadības tālāku stiprināšanu Baltijas reģionā, izveidojot Daudznacionālodivīzijas štābu,

ATSAUCOTIES UZ 2018. gada 11. jūlijā Briselē parakstīto Nodoma vēstuli par Daudznacionālā divīzijas štāba “Ziemeļi” izveidošanu,

ATSAUCOTIES UZ Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorandu par Daudznacionālā divīzijas štāba “Ziemeļi” izveidošanu, kas parakstīts Briselē, 2019.gada 14.februārī (turpmāk - HQ MND N izveidošanas MoU)

ATZĪSTOT, ka Daudznacionālais divīzijas štābs “Ziemeļi” izveidots un attīstīts saskaņā ar HQ MND-N dibināšanas memorandu laikposmā pirms šī saprašanās memoranda parakstīšanas.

IEVĒROJOT 1951. gada 19. jūnijā parakstīto Ziemeļatlantijas līguma dalībvalstu nolīgumu par to bruņoto spēku statusu (NATO *SOFA*),

IR NOSLĒGUŠAS ŠĀDU VIENOŠANOS.

**1. Šā saprašanās memoranda mērķis**

1.1. Ņemot vērā to, ka Daudznacionālais divīzijas štābs “Ziemeļi” (HQ MND N) ir izveidots ar HQ MND N izveidošanas MoU, šā Ietvarvalstu saprašanās memoranda (*FN MOU*) mērķis ir:

a) atkārtoti izteikt noteikumus*HQ MND-N* darbībai, tam nepieciešamā atbalsta elementus ieskaitot, kā štāba, kam ir pakļautībā esošas vienības un spējas, kam ir mērķis ar laiku vadīt divīzijas apmēra spēkus un kas atbilst NATO noteiktajām komandvadības prasībām Baltijas reģionā un sekmē Alianses atturēšanas un aizsardzības politiku darbības nosacījumus, un

### b) atkārtoti izteikt ietvaru darbībai, kas sekmēs *HQ MND-N* kļūšanu par NATO militāro struktūru un NATO spēku struktūras daļu, plašākas NATO atturēšanas un aizsardzības politikas atbalstam šajā reģionā, tai skaitā attiecībā uz NATO paplašinātās klātbūtnes kaujas grupām; Tas ietverietvarvalstu saistības un pienākumus un;

### *HQ MND-N* organizatorisko struktūru un darbību.

### 1.2. Šā FN MOU noteikumi ir papildināti ar šādiem pielikumiem, kas nav tā neatņemama sastāvdaļa un Ietvarvalstis tos var grozīt ar Divīzijas komitejas vienošanos. :

A. “Ietvarvalstu pienākumi resursu jomā”;

B. “Daudznacionālādivīzijas štāba“Ziemeļi” Divīzijas komitejas darbības apraksts”;

C. “Vadības grupas rotācijas principi”;

D. “*HQ MND-N* komandiera darbības apraksts”.

1.3. Lai veicinātu šā *FN MOU* īstenošanu un lai īstenotu konkrētus uzdevumus vai pasākumus, Ietvarvalstis drīkst noslēgt atsevišķas īstenošanas vienošanās.

1.4. Šī *FN MOU* nosacījumi nav pretrunā starptautiskajām tiesībām vai nacionālajiem tiesību aktiem. Konflikta gadījumā starptautiskās tiesības un nacionālie tiesību akti būs noteicošie. Ietvarvalstis nekavējoties informēs viena otru par radušos konfliktu.

#### 2. Ģeogrāfiskais izvietojums

2.1. Miera laikā *HQ MND-N* sastāvēs no diviem elementiem - Dalītā vadība - viena ļoti augstas gatavības elementa, kas ir izvietots Latvijā (Ādaži), un otra augstas gatavības elementa, kas ir izvietots Dānijā (sākotnēji Karupa, tad Slagelse). Abi kopā tie tiek saukti par Daudznacionālo divīzijas štābu “Ziemeļi”.

2.2. Krīzes situācijā un operāciju laikā abi *HQ MND-N* elementi apvienosies Latvijā un primāri darbosies no fiksētāss atrašanās vietas.

2.3. *HQ MND-N* darbības zona būs Igaunijas un Latvijas teritorijas, un blakusesošā sabiedroto teritorija.

#### 3. Divīzijas komiteja

3.1. Divīzijas komiteja, izmantojot atbilstošus kanālus, konsultēs Ietvarvalstis par juridiskajiem, finanšu un visiem citiem jautājumiem saistībā ar *HQ MND-N*.

3.2. Divīzijas komiteja uzraudzīs un konsultēs *MND-N* komandieri visās jomās, ar kurām nenodarbojas NATO vai nacionālās iestādes. Šajā ietilpst *MND-N* uzdevumu un misiju plānošana, sagatavošana un izpilde, kā arī kopējās mācības, vingrinājumi, organizācija un loģistika.

3.3. Divīzijas komiteju veidos Ietvarvalstu pārstāvji.

3.4. *HQ MND-N* Divīzijas komitejas darbības apraksts ir sniegts šī MOU B pielikumā.

**4. Personāls un vadība**

4.1. Katra Ietvarvalsts norīkos personālu darbam *HQ MND-N*.

4.2. *HQ MND-N* būs Vadības grupa, kuras sastāvā ir:

- komandieris (Ādaži);

- komandiera vietnieks (Ādaži);

- štāba priekšnieks (Ādaži);

- štāba priekšnieka vietnieks (sākotnēki Karupa, tad Slagelse)

- vadības augstākais virsseržants (Ādaži).

4.3. *HQ MND-N* darbības aprakstsir noteikts D pielikumā.

4.4. Vadības grupas rotācijas principi ir noteikti C pielikumā.

#### 5. Citu sabiedroto dalība

Ietvarvalstis atzinīgi vērtē citu NATO sabiedroto dalību *HQ MND-N*. Atbilstīgas vienošanās tiks noslēgtas atkarībā no citu sabiedroto dalības apmēra (dalībvalsts vai atbalstītājpartnervalsts).

#### 6. Statuss

6.1. Līdz *HQ MND-N* tiek atzīts par NATO militāro struktūru ar starptautiskās militārā štāba stausu NATO spēka struktūras ietvaros, personāla statusu nosaka NATO *SOFA*.

6.2. Kad *HQ MND-N* tiek atzīts par NATO militāro struktūru, štāba, kā arī tam pievienoto atbalsta vienību/elementu, kā arī tā personāla un apgādājamo statusu nosaka Protokols par starptautisko militāro štābu, kas izveidoti saskaņā ar Ziemeļatlantijas līgumu, statusu (Parīzes protokols), attiecīgās Parīzes protokola papildu vienošanās un NATO *SOFA*

#### 7. Kompetence un uzdevumi

7.1. *HQ MND-N* kompetencē būs plānošana, mācības un darbība nacionālās aizsardzības, kā arī kolektīvās aizsardzības saskaņā ar Ziemeļatlantijas līgumu, mērķiem.

7.2. *HQ MND-N* uzdevumi būs šādi:

a)uzturēt un izplatīt situācijas apzināšanu;

b) plānot un vadīt militārās operācijas tā darbības zonā

c)vadīt norīkotās vienības;

d)vadīt mācības;

e)īstenot citus atbilstošas militārās vadības noteiktus uzdevumus,

7.3. Krīzes situācijā var tikt aktivizēta *HQ MND-N* krīzes laika funkciju veikšana atbilstoši nacionālajām valdības un parlamentārajām procedūrām ar:

- Ietvarvalstu valsts iestāžu apstiprinājumu;

- Sabiedroto spēku Augstākā komandiera Eiropā (SACEUR) lēmumu aktivizēt iepriekš apstiprinātus krīzes reaģēšanas pasākumus;

- Ziemeļatlantijas Padomes lēmumu īstenot aizsardzības plānus;

- Ziemeļatlantijas Padomes lēmumu aktivizēt Ziemeļatlantijas līguma 5. pantu.

7.4. Pilnvaru pār Ietvarvalstu nacionālajiem bruņotajiem spēkiem nodošana tiks noteikta ar atsevišķu vienošanos.

**8. Nacionālie ieguldījumi**

8.1. Latvija un Dānija kā uzņemošās valstis nodrošinās nepieciešamo infrastruktūru, telpas *HQ MND-N* izveidei. Igaunija piedalīsies kaujas nodrošinājuma atbalsta sniegšanā.

8.2. Ietvarvalstis nodrošinās *HQ MND-N* kaujas nodrošinājuma atbalstu, vadību, sakarus (tostarp klasificētos) un informācijas sistēmas.

8.3. Kad *HQ MND-N* tiks pasludināts par NATO militāro struktūru, Ietvarvalstu budžets tiks dalīts starp Ietvarvalstīm saskaņā ar šī MOU A pielikumu.

8.4. Savstarpējs atbalsts mācību un vingrinājumu laikā tiks nodrošināts saskaņā ar prasību paziņojuma procedūrām. Izmaksas par mācībām un vingrinājumiem tiks regulētas saskaņā ar šī MOU A pielikumu.

**9. Valoda**

*HQ MND-N* darba valoda būs angļu valoda.

**10. Domstarpību risināšana**

Jebkādas domstarpības par šā *FN MOU* interpretāciju un/vai piemērošanu tiks risinātas vienīgi Ietvarvalstu sarunu ceļā un netiks nodotas izskatīšanai valstu vai starptautiskajām tiesām vai jebkādai citai trešajai pusei.

**11. Drošība**

Visa klasificētā informācija, kas tiks apmainīta vai radīta saistībā ar šo *FN MOU*, tiks izmantota, pārsūtīta, glabāta, apstrādāta un aizsargāta saskaņā ar Ietvarvalstīs spēkā esošajiem nacionālajiem tiesību aktiem un attiecināmajiem divpusējiem vai daudzpusējiem līgumiem.

**12. Īstenošana un ilgums**

12.1. Šo *FN MOU* var grozīt vai izbeigt jebkurā laikā ar Ietvarvalstu savstarpēju rakstveida vienošanos. Jebkuri šā *FN MOU* grozījumi tiek veikti rakstveidā.

12.2. Ikviena NATO dalībvalsts var pievienoties šim *FN MOU* pēc šā *FN MOU* Ietvarvalstu parakstītāju uzaicinājuma. Ar pievienošanos saistītie noteikumi tiks atrunāti rakstveidā.

12.3. Ikviena Ietvarvalsts var izstāties no šā *FN MOU*, sešus mēnešus iepriekš rakstveidā par to paziņojot citām Ietvarvalstīm.

12.4. Šis *FN MOU* stājas spēkā pēdējā paraksta dienā. Parakstot šo *FN MOU*, Ietvarvalstis savstarpēji apstiprina, HQ MND N izveidošanas MoU tiks izbeigts un aizstāts ar šo FN MOU.

Šis *MOU* ir parakstīts trīs eksemplāros angļu valodā, pa vienam katrai Ietvarvalstij.

Dānijas Karalistes Aizsardzības ministrijas vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Igaunijas Republikas Aizsardzības ministrijas vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Latvijas Republikas Aizsardzības ministrijas vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ietvarvalstu Saprašanās memoranda A pielikums

**Ietvarvalstu pienākumi resursu jomā**

Ietvarvalstis apņemas kopīgi dalīt ar *HQ MND-N* pastāvīgajiem infrastruktūras objektiem saistīto pakalpojumu un funkciju nodrošināšanas slogu saskaņā ar turpmāk sniegtajiem noteikumiem.

1. Ietvarvalstis uzņemsies ar *HQ MND-N* pastāvīgajiem infrastruktūras objektiem saistīto turpmāk norādīto pakalpojumu un funkciju izmaksas un segs tās saskaņā ar šādu sadalījumu – 1/3 segs Dānija, 1/3 segs Igaunija un 1/3 segs Latvija:

a) civilais atbalsta personāls, kas algots saskaņā ar vietējo algas likmi;

b) *HQ MND-N* pievienoto atbalsta vienību aprīkojums, izņemot bruņoto priekšējo komandpunktu;

c) ar sakariem saistītie izdevumi, tostarp satelītkomunikācijas , programmatūras licences un sakaru un datu apstrādes iekārtu uzturēšanas izdevumi;

d) sakaru un informācijas sistēmu (*CIS*) uzturēšana un reinvestīcijas šajās sistēmās *HQ MND-N* atbalstam pastāvīgajos infrastruktūras objektos ;

e) biroja pārvaldība, pasta izdevumi, reprodukcija, stiprinājumi, biroja aprīkojums, kancelejas preces un citi *HQ MND-N* nepieciešamie komunālie pakalpojumi, tostarp biroja pakalpojumi, operacionālā atbalsta pakalpojumi un banku pakalpojumi;

f) biroja iekārtojums;

g) pārstāvības un viesmīlības izdevumi;

h) dienesta automašīnu un citu *HQ MND-N* atbalstam nepieciešamo administratīvo transportlīdzekļu nodrošināšana un apkope un to degviela.

k) šāds ģeogrāfiskais atbalsts *HQ MND-N*:

1) apvidus analīze un atēlojums, nodrošinājums ar plānotajiem karšu materiāliem un pieeju karšu arhīvam/noliktavai.

2) ģeogrāfisko materiālu piegādes koordinēšana, izmantojot vai nu esošos NATO izstrādātos materiālus (ko izstrādājušas valstis, izpildot savas esošās saistības kārtējās NATO ģeopolitikas ietvaros), vai organizējot materiālu sagatavošanu un piegādi (finansiāli kompensējot izmaksas ar esošu divpusēju vienošanos starpniecību vai apmaksājot rēķinu);

m) militārās mācības un apmācības ārpus *HQ MND-N* pastāvīgajiem infrastruktūras objektiem, kas ilgst ne vairāk par četrām (4) dienām un kurās piedalās tikai tas personāls un aprīkojums, kas ir *HQ MND-N* sastāvdaļa[[1]](#footnote-1);

n) infrastruktūras tehniskā apkope un iekšējie pārveidojumi.

2. Lai uzsvērtu savu apņemšanos paātrināti izveidot *HQ MND-N* kā NATO militāro struktūru NATO spēku struktūrā, Ietvarvalstis veiks šādus sākotnējos ieguldījumus, lai virzītos uz pilnīgu operacionālo gatavību:

a) Dānijas Karaliste darīs pieejamu *HQ MND-N* nepieciešamo infrastruktūru un aprīkojumu sākotnēji Karupā [*Karup*], tad Slagelsē [*Slagelse*], Dānijā. Dānijas Karaliste uzņemsies un segs izmaksas arī saistībā ar bruņotā priekšējā komandpunkta sākotnējo izveidi;

b) Igaunijas Republika veiks īpašu ieguldījumu līdz pieciem (5) miljoniem eiro *CIS* aprīkojuma iegādei *HQ MND-N* vajadzībām. Iegādātais *CIS* aprīkojums būs atbilstīgs *SACEUR* Stratēģiskajā direktīvā un *Apvienoto spēku štābu Brunsumā HQ MND-N* Attīstības plānā noteiktajām prasībām. Ietvarvalstis atsevišķi vienosies par konkrētu *CIS* aprīkojuma sastāvu un iepirkuma detaļām *MND-N CIS* Īstenošanas plānā;

c) Latvijas Republika darīs pieejamu nepieciešamo infrastruktūru un aprīkojumuĀdažos, Latvijā.

3. Dānijas Karaliste un Latvijas Republika kā uzņemošās valstis uzņemsies un segs šādas ar *HQ MND-N* pakalpojumiem un funkcijām saistītās izmaksas katra savā valsts teritorijā:

e) esošā un plānotā infrastruktūra;

b) pastāvīgo infrastruktūras objektu fiziskā drošība;

c) komunālie pakalpojumi, tostarp tīrīšana, renovācija, apkure, ūdens, elektrība, publiskās tālruņa līnijas un publiskais interneta savienojums.

4. Attiecīgā gadījumā, ja būs nepieciešams, Ietvarvalstis katrā atsevišķā gadījumā lems par ikvienas jaunas infrastruktūras ieguldījumu izmaksu finansēšanas avotiem.

**B pielikums**

**Daudznacionālā divīzijas štāba “Ziemeļi” Divīzijas komitejas darbības apraksts**

**1. Pienākumi**

Divīzijas komitejas (*DC*) galvenie pienākumi, kā noteikts Ietvarvalstu saprašanās memoranda (*FN MOU*) 3. punktā, ir šādi:

- izmantojot attiecīgos kanālus, konsultēt daudznacionālā divīzijas štāba“Ziemeļi” (*HQ* *MND-N*) Ietvarvalstis par juridiskajiem, finanšu un visiem citiem jautājumiem, kas attiecas HQ MND N;

- uzraudzīt un konsultēt HQ MND N komandieri (COM HQ MND-N) visās jomās, ar kurām nenodarbojas NATO vai nacionālās iestādes. Šajā ietilpst HQ MND N uzdevumu un pamatuzdevumu plānošana, sagatavošana un izpilde, kā arī kopējās mācības, vingrinājumi, organizēšana un loģistika.

#### 2. Sastāvs

a) DC tiks izveidota attiecīgo HQ MND N Ietvarvalstu bruņoto spēku komandieru pakļautībā.

b) DC sastāvēs no Ietvarvalstu pārstāvjiem, kas rīkojas bruņoto spēku komandieru vai līdzvērtīgu amatpersonu vārdā. COM *HQ MND-N* var saņemt uzaicinājumu piedalīties šajās sanāksmēs. HQ MND N tiek pārstāvēts Divīzijas komitejā novērotāja statusā.

c) DC vadīs Ietvarvalsts. Vadošā Ietvarvalsts mainīsies rotācijas kārtībā reizi gadā. Rotācijas secība būs šāda: Dānija, Latvija un Igaunija. Rotācija notiks katra gada sākumā. DC vadītājs būs *HQ MND-N* kontaktpersona visos trīspusējos jautājumos. Viņš nodrošinās informācijas izplatīšanu citām Ietvarvalstīm un koordinēs DC darbības. Rotācija ir jāierosina pēc DC lēmuma un ne agrāk kā pēc pilnīgas operacionālās gatavības pasludināšanas.

d) DC atbalstīs Izpildsekretariāts (*ES*). ES sastāvā būs pastāvīgais sekretārs, ko nodrošina Dānija, un papildu locekļi no citām Ietvarvalstīm. Visiem ES locekļiem ir jābūt pilnvarotajām nacionālajām kontaktpersonām. Tiešai koordinācijai ar Izpildsekretariātu tiks noteikta kontaktpersona no HQ *MDN N*. ES ir primārais kontaktpunkts visām darba apakšgrupām. ES palīdz darba apakšgrupām, kā norādīts izveides noteikumos.

#### 3. Citas vienības

a) Pastāvīgā Politikas un resursu komiteja (*PRC*) HQ *MND-N* Finanšu noteikumos noteiks piemērojamās finanšu procedūras un kontrolēs to ievērošanu. Politikas un resursu komiteja būs pilnvarota sniegt un apstiprināt norādījumus, kas būs jāapstiprina DC, par ikgadējo Ietvarvalstu budžetu (*FNB*), ikgadējo piecu gadu vidējā termiņa resursu plānu (*MTRP*), pusgada pārskatu (*MYR*) un ikgadējo finanšu pārskatu. Papildu informācija tiks noteikta Politikas un resursu komitejas darbības aprakstā.

c) Pastāvīgā *C4IS* (Komandvadība, Kontrole, Komunikācijas, Datori un Informācijas sistēmas) atbalsta koordinācijas grupa sniegs konsultācijas un atbalstu COM MND-*N* visaptverošas HQ MND N Komandvadības, Kontroles, Komunikācijas, Datoru un Informācijas sistēmas *(C4IS)* koncepcijas izstrādē un īstenošanā Komandvadības Atbalsta Bataljona vienībās un koordinācijas starp Ietvarvalstīm nolūkā.

d) DC var izveidot darba apakšgrupas (*SWG*), kuru sastāvā ir Ietvarvalstu pārstāvji, lai atbalstītu DC funkcijas un sniegtu speciālās zināšanas konkrētos jautājumos. *HQ MND-N* šajās darba grupās tiks pārstāvēts novērotāja statusā.

**4. Uzdevumi**

a) DC uzdevumi būs šādi:

-i)rīkoties bruņoto spēku komandieru vai līdzvērtīgu amatpersonu vārdā visos ar HQ MND-N saistītajos jautājumos;

ii) apstiprināt *COM HQ MND-D* ikgadējo kopējo mācību un vingrinājumu programmu un viņa 5 gadu vingrinājumu plānu, tostarp aptuvenās izmaksas , kurām nepieciešams Politikas un resursu komitejas apstiprinājums;

iii) apstiprināt *COM HQ MND-D* ikgadējo statusa atskaiti un viņa novērtējumu par iepriekšējā gada kopējo mācību un vingrinājumu programmu;

iv) apstiprināt, FNB, MTFP, MYR un ikgadējo finanšu atskaiti , kas būs PFC apstiprināmi;

-v)atļaut veikt izmaiņas *HQ MND-N* mierlaika personālsastāvā, krīzes laika personālsastāvā un organizācijas un aprīkojuma tabulās.

## 5. Sanāksmes

a) DC sanāks vismaz reizi gadā plenārsēdē, kurā var piedalīties dalībvalstis.

b) DC var sanākt arī pēc kādas Ietvarvalsts vai *COM HQ MND-N* pieprasījuma.

c) Ikgadējā sanāksme notiks ne vēlāk kā jūnija vidū. Sanāksmes mērķis ir apspriest *COM HQ MND-N* ikgadējo novērtējuma ziņojumu un lemt par nākamo gadu mācību un vingrinājumu programmu.

d) DC sagatavos rakstveida sanāksmes protokolu, ko paraksta Ietvarvalstu pārstāvji. DC lēmumus pieņems, pamatojoties uz Ietvarvalstu vienprātību.

Ietvarvalstu Saprašanās memoranda C pielikums

**Vadības grupas rotācijas principi**

**1) Sastāvs**

Vadības grupas sastāvā ir komandieris, komandiera vietnieks, štāba priekšnieks, štāba priekšnieka vietnieks un vadības augstākais virsseržants.

**2) Ietvarvalstu vienošanās**

Ietvarvalstis ir vienojušās izstrādāt Vadības grupas, Operāciju centra priekšnieka, Plānošanas centra priekšnieka un komandiera adjutanta komplektēšanas rotācijas principus un noteikumus, ievērojot divus izņēmumus:

a) štāba priekšnieka vietnieka amatu pastāvīgi ieņems Dānija;

b) sagaidāms, ka Plānošanas centra priekšnieka amatu pastāvīgi ieņems dalībvalsts. Rotācijas principi un noteikumi tiks izstrādāti tikai nepieciešamības gadījumā.

Kad tiks sasniegta sākotnējā operacionālā gatavība, Divīzijas komiteja apspriedīs šā pielikuma grozījumus, lai noteiktu minēto amatu rotācijas principus, grafikus un sīki izstrādātu secību.

Kamēr nav saskaņoti šā pielikuma grozījumi, sastāva komplektēšana tiks veikta saskaņā ar 3. punktā noteikto sadalījumu.

Ietvarvalstis ir apņēmušās vienoties par šā pielikuma grozījumiem tā, lai varētu uzsākt Vadības grupas rotāciju no brīža, kad sasniegta pilnīga operacionālā gatavība.

**3) Pašreizējā kārtība amatu, ko ieņem pēc rotācijas principa, komplektēšanai**

Pašreizējā un sagaidāmā kārtība amatu, kas norādīti 1. un 2. punktā, komplektēšanai ir šāda:

a) komandieris: amatu ieņems Dānijas pārstāvis;

b) komandiera vietnieks: amatu ieņems Latvijas pārstāvis;

c) štāba priekšnieks: amatu ieņems Dānijas pārstāvis;

d) štāba priekšnieka vietnieks: amatu ieņems Dānijas pārstāvis;

e) vadības augstākais virsseržants: amatu ieņems Igaunijas pārstāvis;

f) Operāciju centra priekšnieks: amatu ieņems Igaunijas pārstāvis;

g) Plānošanas centra priekšnieks: sagaidāms, ka amatu ieņemts dalībvalsts;

h) komandiera adjutants: amatu ieņems Dānijas pārstāvis.

Ietvarvalstu Saprašanās memoranda D pielikums

**Daudznacionālā divīzijas štāba “Ziemeļi” komandiera darbības apraksts**

**(*COM* *HQ MND-N*)**

*COM HQ MND N* būs šādas pilnvaras:

a) darbības jomā:

i) operacionālās plānošanas jomā:

1) analizēt *HQMND-N* uzdevumus un pamatuzdevumus;

2) plānot un sagatavot uzdevumu un pamatuzdevumu izpildi;

3) informēt kompetentās nacionālās iestādes par uzdevumu un pamatuzdevumu sagatavošanas statusu;

4) informēt kompetento NATO komandieri par uzdevumu un pamatuzdevumu sagatavošanas statusu;

ii) pēc pilnvaru nodošanas:

1) veikt darbības, lai izpildītu pamatuzdevumu, ko uzdevis kompetentais NATO komandieris, kā norādījis Sabiedroto spēku Augstākais komandieris Eiropā vai kā nolēmušas nacionālās iestādes;

2) vajadzības gadījumā koordinēt darbības ar nacionālajām iestādēm saskaņā ar attiecīgajiem NATO dokumentiem;

3) pieprasīt nacionālajām iestādēm vai kompetentajam NATO komandierim, lai *HQ MND-N* tiek piešķirtas papildu vienības;

4) uzdot pamatuzdevumus vai uzdevumus pakļautajiem komandieriem, izvietot vienības, pārdislocēt spēkus un vajadzības gadījumā saglabāt vai deleģēt operacionālās vai taktiskās kontroles funkcijas;

b) loģistikas jomā:

i) miera laikā:

1) pieprasīt ziņojumus par viņa vadīto spēku atbalstam paredzēto konkrēto loģistikas aktīvu daudzumu un kvalitāti;

2) iesniegt kompetentajām nacionālajām iestādēm prasības un formulēt prioritātes attiecībā uz loģistiku saistībā ar viņam uzdotajām darbībām;

3) iesniegt kompetentajām nacionālajām iestādēm priekšlikumus attiecībā uz standartizāciju loģistikas jomā;

ii) operāciju laikā:

1) izstrādāt un iesniegt kompetentajām nacionālajām iestādēm prasības attiecībā uz loģistiku;

2) koordinēt loģistikas plānošanu un atbalstu savā operāciju zonā;

3) sadalīt loģistikas aktīvus atbilstīgi NATO dokumenta MC 319/1 noteikumiem;

c) kopējo mācību un vingrinājumu jomā:

i) plānot un izstrādāt vingrinājumu koncepciju *HQ MND N* un tam pievienotajām vienībām un formējumiem;

ii) noteikt mērķus un organizatoriskās procedūras *HQ MND-N* vingrinājumu vadīšanai;

iii) iesniegt Divīzijas komitejai apstiprināšanai priekšlikumus par *HQ MND-N* un tam pievienoto vienību un formējumu dalību vingrinājumos;

iv) norādīt vingrinājuma mērķus, pamatojoties uz vingrinājuma koncepciju un DC norādījumiem;

v) iesniegt DC apstiprināšanai ikgadējo kopējo mācību un vingrinājumu plānu un piecu gadu vingrinājumu plānu;

vi) *HQ MND-N* vingrinājumu norises laikā novērtēt HQ *MDN-N* pievienoto vienību un formējumu mācību standartus;

vii) pēc saskaņošanas ar attiecīgajiem komandieriem apmeklēt HQ *MDN-N* pievienotās vienības un formējumus, kad tiem notiek vingrinājumi un mācības;

viii) gādāt par *HQ MDN-N* kopējām mācībām un vingrinājumiem;

d) drošības jomā:

i) izdot *HQ MDN-N* drošības noteikumus, pamatojoties uz DC drošības pamatnostādnēm;

e) finanšu un budžeta jomā:

i) sagatavot aptuveno budžetu un iesniegt tās Politikas un resursu komitejā (*PRC*) apstiprināšanai;

ii) sagatavot un iesniegt vidējā termiņa finanšu plānu (*MTFP*), pamatojoties uz finansiālas sekas izraisošu darbību plānu;

iii)īstenot apstiprināto Ietvarvalstu budžetu (*FNB*) un kopējo daudznacionālo budžetu (*SMFB*);

iv) noteikt prioritātes piešķirtajām darbībām apstiprinātā Ietvarvalstu budžeta un kopējā daudznacionālā budžeta ietvaros;

v) iesniegt ikgadējo finanšu pārskatu par iepriekšējo finanšu gadu;

vi) iesniegt revīzijas ziņojumu, tostarp piezīmes par rezultātiem un ieteikumus;

vii) vajadzības gadījumā sagatavot un iesniegt papildu Ietvarvalstu budžetu;

viii) iesniegt pārskatīšanai attiecīgos priekšlikumus par budžetu un finanšu noteikumiem;

ix) sniegt finanšu informāciju, ja to pieprasījusi PRC.

Ietvarvalstu saskaņotajos finanšu noteikumos tiks sīkāk norādīti *COM MND-N* pienākumi finanšu un budžeta jomā.

Ministru prezidenta biedrs,

aizsardzības ministrs Artis Pabriks

Atvara, 67335169

[sigita.atvara@mod.gov.lv](mailto:sigita.atvara@mod.gov.lv)

Andžāne, 67335048

ilze.andzane@mod.gov.lv

1. Izmaksu sadale saistībā ar militārajām mācību un apmācībām, ja šīs mācības un apmācības pārsniedz četras (4) dienas regulēta attiecīgajā līgumā ar Sabiedroto Spēku Eiropā Virspavēlniecību par *HQ MND-N* kā NATO militāro struktūru dibināšanu. [↑](#footnote-ref-1)